Rikunarita-ORG/Wikinium huggingface dataset:
# Hüdrokeemia

**Hüdrokeemia** (inglise *water chemistry*) on teadusharu, mille uurimisvaldkonnaks on loodusliku vee koostis, selle kujunemine, muutumine ja seda põhjustavate keemiliste protsesside uurimine.

Hüdrokeemia uurimisobjektideks on atmosfääriveed, meri, siseveed jt.

Hüdrokeemia on hüdroloogia ja geokeemia alldistsipliin.

## Vaata ka

* Hüdrogeokeemia
* Merekeemia
# Tiik

|  |  |
| --- | --- |
|  |  *See artikkel räägib väikesest veekogust, perekonnanime kohta vaata artiklit Tiik (perekonnanimi).* |

---

Claude Monet, 1916 - 1919
**Tiik** on järvest väiksem seisva veega veekogu.

Aiatiik
Tiigid võivad olla nii looduslikud kui ka inimtekkelised. Tehislikes tiikides on ainsaks produtsendiks fütoplankton, looduslikes tiikides ja kallastel kasvab tavaliselt arvukalt makrofüüte.

Tiigid on enamasti läbisoojenevad. Suvel esineb seal sageli veeõitsenguid.

## Vaata ka

* Biotiik
* Kalatiik
* Tiigi

## Välislingid

* Loodusaed: tiik
# Konstitutsioonilis-Demokraatlik Partei

|  |  |
| --- | --- |
|  |  *See artikkel räägib aastatel 1905–1921 eksisteerinud Venemaa erakonnast. Muude sarnase nimega erakondade kohta vaata täpsustuslehekülge Konstitutsiooniline Demokraatlik Partei.* |

---

**Konstitutsioonilis-Demokraatlik Partei** ehk KD partei ehk **kadettide partei** (Конституционно-демократическая партия) oli poliitiline partei Venemaa keisririigis 1905. aasta oktoobrist kuni 1921. aastani.

## Partei asutamine

KD Partei asutati 1905. aasta oktoobris kahe poliitilise liikumise Vabastusliit (*«Союз освобождения»*) ja Semstvolaste-Konstitutsionalistide Liit (*«Союза земцев – конституционалистов»*) ühinemisel.

KD Partei juhtivpoliitikuteks olid: Pavel Miljukov, Vladimir Nabokov, Vladimir Vernadski, Pjotr Gerassimov, Pavel Dolgorukov, vürst Georgi Lvov (hilisem Ajutise Valitsuse esimees), Nikolai Spassokukotski, Andrei Šingarev, Pjotr Struve, Sergei Muromtsev. Partei oli 20. sajandi alguses kõige suurema toetuskonnaga poliitiline partei Venemaa keisririigis, omades toetust nii demokraatlikult meelestatud haritlaste, kui ka liberaalsete maaomanike seas.

Partei häälekandjateks olid ajalehed Retš (Kõne) (*«Речь»*) ja ajakiri Rahva Vabaduse Partei Teatised (*«Вестник партии народной свободы»*).

## Partei programm

KD Partei programmi põhiteesiks oli Venemaal senise keisri isevalitsemisvormi vahetamine konstitutsioonilise monarhiaga.

## Viited
# Viljakas Poolkuu

**Viljakas Poolkuu** on piirkond, mis hõlmab võrdlemisi niisked ja viljakad alad keset muidu kõrbelist ja poolkõrbelist Lääne-Aasiat. Nime võttis kasutusele arheoloog James Henry Breasted.

Viljakas Poolkuu hõlmab Mesopotaamia ehk Tigrise ja Eufrati jõe piirkonna: tänapäeva Iraagi ja väikese osa Iraani, Kuveiti ja Türgit. Tüüpiliselt arvatakse selle osaks ka Vahemere idarannik ehk Levant (tänapäeva Süüria, Jordaania, Iisrael, Liibanon ja Läänekallas ning sageli ka Niiluse org (Egiptus).

Viljaka Poolkuu aladel tekkisid mitmed varaseimad tsivilisatsioonid.
# Balletitantsija

Balletisolistid (esiplaanil) ja kordeballett (tagaplaanil)
**Balletitantsija** on balletis esinev tantsija.

Balletitantsijatare nimetatakse sageli ka **baleriinideks**, kuid kitsamas tähenduses *baleriin* võib tähendada teatris tantsijatarile antavat kutsealast kategooriat, mis on ekvivalentne esitantsija kategooriaga (näiteks Moskva Suures Teatris, Peterburi Maria Teatris jt).

## Vaata ka

* Étoile
* Esitantsija
* Priimabaleriin
# Hiina kalender

**Hiina kalender** on hiinlaste traditsiooniline kalender, mida kasutatakse ametliku Gregoriuse kalendri kõrval.

Hiina kalendril on hulk erinevaid versioone.

Aastate arvestamisel peab hiina kalender esimeseks aastaks enamasti aastat 2698 e.m.a., mis oli müütilise keisri Huangdi ehk Kollase keisri valitsemisaja algusaasta.

## Vaata ka

* Hiina uusaasta
* ajaarvamine
* Hiina astroloogia
# Millard Fillmore

| Millard Fillmore |
| --- |
|  |
| Sünniaeg |
7. jaanuar 1800 |
| Surmaaeg |
8. märts 1874 (74-aastaselt) Buffalo |
| Amet |
poliitik, jurist, vabariigi president |
| Autogramm |
|  |
| [muuda Wikidatas] |

**Millard Fillmore** (7. jaanuar 1800 – 8. märts 1874) oli Ameerika Ühendriikide 13. president. Ta oli ametis aastail 1850–1853. Fillmore sai presidendiks pärast president Zachary Taylori surma 9. juulil 1850.

Enne presidendiks saamist oli Fillmore aastatel 1849–1850 Ameerika Ühendriikide asepresident. Ta kuulus Whigi parteisse. Tema presidendiajal võeti vastu 1850. aasta kompromiss, mille eesmärk oli vähendada pingeid orjanduse küsimuses ja hoida riik ühtsena.

Pärast presidendiameti lõppu ei omanud Fillmore enam märkimisväärset poliitilist mõju.

|  |  |  |
| --- | --- | --- |
| Eelnev **Zachary Taylor** | **Ameerika Ühendriikide president** 1850–1853 | Järgnev **Franklin Pierce** |